Svenske Andreas Johansson løb i store perioder rundt på White Hart Lane, som var det i hans egen baghave. - Man kan sige, at det er en stor cadeau til vores hold, at vi sidder her og er dybt skuffede over at have tabt til Tottenham på udebane. - På forhånd havde vi ventet en svær kamp, men resultatet føles irriterende efter vores fantastiske første halvleg, sagde Andreas Johansson. - Det hurtige reduceringsmål sætter dem desværre i gang, og så kunne vi ikke modstå deres pres, evaluerede den svenske landsholdsspiller. Thomas Enevoldsen scorede sin tredje AaB-træffer i karrieren. - Jeg rammer den godt, og det var selvfølgelig dejligt at se bolden gå ind. - Dog ville jeg hellere have byttet til tre point, men efter deres hurtige reducering, kan vi ikke være med i deres tempo, mente den unge AaB'er. Ligesom sine holdkammerater var Kasper Risgård skuffet over udfaldet. - Første halvleg er nok det allerbedste, jeg har været med til at spille for AaB, vurderede Kasper Risgård efter sin officielle optræden nummer 94. - Faktisk kan vi godt føre 3-0 ved pausen, men med den hurtige reducering mister vi grebet, konstaterede Kasper Risgård. Flere reaktioner på AaB's hjemmeside.

Opsummering:
Der herskede enorm skuffelse i AaB's omklædningsrum efter 3-2 nederlaget til Tottenham torsdag aften.